Olemme mukana SecD-Day -tapahtumassa tammikuussa

Wed, 11 Dec 2024 15:22:00 +0200
2. tason uutiset

SecD-Day esittelee puolustus-, turvallisuus-, avaruus- ja ilmailualan teknologisia innovaatioita ja osaamista.

SecD-Day 2025 edistää Suomen kokonaisvaltaista turvallisuutta tuottamalla tietoa puolustus-, turvallisuus- ja ilmailuteollisuuden ajankohtaisista aiheista, tuotteista ja palveluista. Kaksipäiväinen kuratoitu tapahtuma koostuu konferenssiohjelmasta ja näyttelystä.

SecD-Day on tähän saakka laajin Suomessa järjestetty puolustus- ja turvallisuusalan konferenssi ja näyttely, joka esittelee yli 150 alan yrityksen ja toimijan tuotteita ja palveluja. Tapahtuma järjestetään 29.-30.1.2025 Helsingin Messukeskuksessa.

Esittelemme korkean turvallisuuden palveluitamme

Securitas on mukana tapahtumassa yhdessä Securitas Technologyn kanssa yhteisellä osastolla, numero 5s7. Esittelemme tapahtumassa muun muassa tiedustelutietoihin perustuvia palveluitamme, drooni-turvallisuuspalveluja ja Securitas Technology esittelee integroituja turvallisuusratkaisuja- ja palveluja.

Tapahtuma on korkean turvallisuuden tapahtuma. Jokainen pääsylipun ostanut kävijä käy läpi turvallisuustarkastuksen sisääntulossa. Korkeatasoinen konferenssiohjelma teemalla ”There is no security without industry” tarjoaa näkökulmia alan ajankohtaisuuteen. Puhujat edustavat alansa kirkkainta asiantuntemusta Suomesta ja ulkomailta. Tapahtuman ohjelman on suunnitellut PIA ry.

Tervetuloa!

Tutustu tapahtumaan