Teemu Kullas on vuoden 2022 ansioitunut vartija

Thu, 01 Dec 2022 11:56:00 +0200
2. tason uutiset

Suomen Vartioliikkeitten Liitto ry on valinnut vuoden ansioituneeksi vartijaksi tamperelaisen Teemu Kullaksen.

Valinta julkistettiin Finnish Security Awards -palkintogaalassa Ostrobotnia -juhlasalissa Helsingissä 29.11.2022. Tunnustus myönnettiin tänä vuonna 40. kerran.

Teemu Kullas on työskennellyt nykyisen työnantajansa Securitas Oy:n palveluksessa 10 vuotta.

Kullas toimii vuoroesimiehenä Pirkanmaan Mobile Patrol-yksikössä. Työssään hän vastaa yksikkönsä työkohteiden operatiivisesta johtamisesta, ajaa hälytyksiä ja suorittaa piirivartiointitehtäviä. Kullas nauttii tiiminsä, esimiestensä ja kollegoidensa suurta arvostusta. Hänen asiakaspalvelutaitonsa ovat erinomaiset.

- Teemu Kullaksen asenne työtä kohtaan on ensiluokkaista. Hän suorittaa työtehtävät aina erittäin tarkasti ja tunnollisesti eikä koskaan jätä asiakkaita, työkavereitaan eikä työnantajaa pulaa. Sitoutuminen on huippuluokkaa, toteaa Securitas Oy:n toimitusjohtaja Jarmo Mikkonen.

Lisätietoja

Toimitusjohtaja Jarmo Mikkonen, Securitas Oy
puh. 0400 106119

Asiamies Simopekka Koivu, Suomen Vartioliikkeitten Liitto ry
puh. 0400 609176