Turvallisuus elää murrosvaihetta ja suunta on entistä ennakoivampi

Fri, 27 Mar 2026 12:32:00 +0200
Pääuutinen

Yritysten turvallisuusympäristö muuttuu nopeammin kuin koskaan. Aikaisemmin fyysisen turvallisuuden painopisteet olivat vartiointi sekä vahinkojen ja rikosten jälkiselvittely, mutta tavoitteiden painopisteet muuttuvat: riskit ja uhat pitäisi havaita jo ennen kuin ne konkretisoituvat.

Securitaksen viimeaikaiset kehitysaskeleet kertovat suunnasta, jossa turvallisuudessa fokus laajentuu yksittäisestä palvelusta, koko riskienhallinnan ja turvallisuuden ekosysteemiin – toimintaamme ohjaa asiakaskeskeisyydessä tunnistetut asiakaskokemukset.

Vuosikatsauksessa 2025 teemamme olivat laatu ja vastuullisuus. Laadulle ja työturvallisuuden jatkuvalle parantamiselle on aina tilaa, meidän on tärkeää oppia toimialallamme muilta ja tietysti myös muilta toimialoilta. Tärkeä tekijä on myös palveluiden vasteajat, joita asiakkaat arvioivat ostopäätöksissään. Osaltamme pyrimme, että toimiala olisi entistä läpinäkyvämpi. Laatukilpailu vie toimialaa eteenpäin ja siinä kilpailussa kaikki voivat voittaa.

Tässä julkaisussa kerrotaan myös tarkemmin Securitas Groupin Security Risk Management -yksiköstä. Sinne yhdistyvät Pinkertonin osaaminen, Risk Inteligence Services ja vasta hankittu Liferaftin. Esimerkiksi avointen lähteiden tiedonhankinta ja tiedustelu ovat mielenkiintoisia kasvualoja. Suurien mahdollisuuksien lisäksi toimintaan liittyy korkea vastuullisuusvaatimus. Tietosuoja-asetus ja Suomessa yksityisyyden suojan vaatimukset työelämässä asettavat tärkeitä rajoituksia ammattimaiselle toiminnalle sekä tietysti tarjoavat yksityisyyden suojaa meille kaikille.

Turvallisuuden tulevaisuus rakentuu yksinkertaiselle periaatteelle: Paras tapa suojautua on tietää enemmän, aiemmin ja tarkemmin. Sitä täydentää jatkuva valvonta ja valmius sekä kyky reagoida poikkeamiin. Turvallisuus on mielenrauhaa.

Hyvää kevättä,

Jarmo Mikkonen
toimitusjohtaja