Arvoisa asiakas,

Wed, 11 Dec 2024 15:33:00 +0200
Pääuutinen

Liiketoimintaetiikka on osa-alue, joka on niin asiakkaiden kuin toimittajien tarkastelussa ja se näkyy myös meillä. Vastuullisuusnäkökulma korostuu tarjouspyynnöissä yhä enemmän ja läpinäkyvyyttä halutaan lisää.

Vastuullisuudesta ja läpinäkyvyydestä on tullut myös merkittäviä kilpailutekijöitä ja aiomme pärjätä siinä kilpailussa. Arvioimme ja kehitämme omia prosessejamme ja käytäntöjämme jatkuvasti. Rohkaisemme henkilöstöä nostamaan esiin havaitsemiaan poikkeamia ja tekemään kehitysehdotuksia. Viestimme selkeästi ja puutumme mahdollisiin rikkomuksiin välittömästi. Panostamalla liiketoimintaetiikkaan suojaamme asiakkaitamme, henkilöstöämme ja yritystämme.

Työntekijöiden pysyvyyden eteen tehtävä töitä

Työntekijöiden pysyvyyteen palvelualoilla vaikuttaa voimakkaasti suhdanteet. Emme kuitenkaan voi jäädä suhdanteiden varaan, vaan haluamme luonnollisesti lisätä pysyvyyttä. Pysyvyyteen liittyy mielestäni kolme keskeistä tekijää. Tarjolla on oltava mielekkäitä työtehtäviä, palveluyrityksen kuten meidän maine, imago, työnohjaus ja palautejärjestelmä pitää olla kunnossa sekä kolmanneksi työkohteen työtehtävät, vaatimustaso ja työhyvinvointi pitää olla selkeää ja tasapainossa. Työpisteiden osalta toivon, että voimme tehdä yhteistyötä kanssanne hyvät asiakkaat ja siinä panostukset puoleltanne ovat keskeisiä. Luodaan yhdessä työpisteitä, joissa tarkoitus ja tavoitteet ovat selviä sekä työ on mielekästä ja työhyvinvointi kunnossa.

Teimme loppuvuodesta 2024 henkilöstölle globaalisti ”Anna äänesi kuulua” -työtyytyväisyyskyselyn (Engage2024). Suomessa saavutimme vastausprosentin 62, joka oli Euroopan keskiarvoa korkeampi. Sitoutumisindeksi oli kouluarvosanalla 6,8 asteikossa 1-10. Niin yhtiö kuin jokainen yksikkö tekee tulostensa perusteella kehityssuunnitelman keskeisistä tavoitteista vuodelle 2025. Strategiamme osa Ihmislähtöinen, ohjaa toimintaamme tehdäksemme Securitaksesta jatkuvasti parempi työpaikka henkilöstöllemme.

Syyskuussa 2023 Sisäministeriö julkaisi yksityisen turvallisuusalan koulutusta, ohjausta ja valvontaa selvittäneen työryhmä raportin. Viime vuoden viimeisessä Newsletter-julkaisussa totesin muun muassa: ”Erityisen hyvänä pidin suositusta elinkeinonluvan haltijoiden omavalvontavaatimuksiin, se on ollut meidän yksi työväline jo tähänkin saakka ja sen yhä parempaa konkretisoitumista ja läpinäkyvyyttä tulemme lisäämään osana vastuullisuusteemaamme.” Kaiken kaikkiaan pidän keskeisenä, miten alan toimijat pyrkivät itse kehittämään toimintaansa raportissa käsiteltyjen asioiden osalta. Lainsäädännössä tehtävät muutokset ovat aina pitempiä polkuja. Me haluamme olla asian suhteen aktiivinen toimija tässä ja nyt sekä tulevaisuudessa kaikilla tasoilla. Tarvitsemme tietysti teidän asiakkaiden tuen ja kiitän jo tässä yhteydessä aktiivisuudesta, jota olette asiassa osoittaneet.

Kiitän kaikkia kuluneesta vuodesta, toivotan rauhallista joulua ja menestystä vuodelle 2025.

Jarmo Mikkonen
toimitusjohtaja