Tiina Siiri on valittu vuoden ansioituneeksi vartijaksi

Wed, 11 Dec 2024 13:32:00 +0200
2. tason uutiset, Pääuutinen

Suomen Vartioliikkeitten Liitto ry:n hallitus valitsi vuoden 2024 ansioituneeksi vartijaksi Tiina Siirin Securitakselta. Valinta julkistettiin Finnish Security Awards tilaisuudessa 14.11.2024 Helsingin Ritarihuoneella.

Tiina Siiri on tehnyt mittavan 34 vuoden uran Securitaksella. Vuosien varrella hän on työskennellyt monipuolisesti erilaisissa vartiointialan työtehtävissä. Tällä hetkellä Tiina toimii kohde-esimiehenä Uudessakaupungissa. Hänen työtehtäviinsä kuuluvat vartioinnin lisäksi tiimin ohjaaminen ja johtaminen esihenkilönä sekä kohteen toiminnan kehittäminen tiivissä yhteistyössä asiakkaan edustajan ja muiden Securitaksen vastuuhenkilöiden kanssa.

Tiina on uransa varrella vahvistanut ammatillista osaamistaan kouluttautumalla työn ohessa muun muassa turvallisuusvalvojan erikoisammattitutkintoon sekä osallistumalla työnjohdon esihenkilövalmennukseen.

Tiina on rauhallinen ja määrätietoinen työssään. Oma aktiivisuus ja kokemus ovat tuoneet hänelle varmuutta selvitä haasteista ja kykyä löytää ratkaisuja erilaisissa tilanteissa. Tiina on erittäin pidetty ja arvostettu työkaveri ja esihenkilö, joka jaksaa kärsivällisesti opastaa uusia työntekijöitä positiivisuuden kautta. Hänelle on tärkeää, että kaikkia kohdellaan tasavertaisina työyhteisön jäseninä.

- Tiinan suurimpia vahvuuksia ovat asiakaspalvelu, josta usein saadaan kehuja asiakkaiden edustajilta, kertoo Uudenkaupungin yksikön päällikkö Jussi Kallio.
Myös toimitusjohtaja Jarmo Mikkonen on iloinen Tiinan saamasta huomiosta ja onnittelee koko Securitaksen puolesta tätä.
- SVLL:n valinnat jakaantuvat vuosittain eri jäsenyrityksiin ja valinnan kohdistuminen omaan työntekijäämme lämmittää kovasti, Mikkonen toteaa.