Suuret purjelaivat saapuvat jälleen Helsinkiin! - Securitas pääyhteistyökumppanina

Tue, 28 May 2024 14:15:00 +0300
2. tason uutiset

Isot purjelaivat valtaavat Helsingin ydinkeskustan satamat heinäkuussa, kun Tall Ships Races -tapahtuma seilaa paikalle.

Helsinki toimii Tall Ships Races – nuorisopurjehdustapahtuman isäntäsatamana torstaista sunnuntaihin 4.–7.7.2024. Eteläsatamasta Halkolaiturille ulottuvalle tapahtuma-alueelle saapuu yhteensä 54 purjelaivaa. Nelipäiväisen tapahtuman ympärillä on laaja ohjelmakattaus, jonka teemana on Itämeri ja sen suojelu.

Securitas on yksi tapahtuman pääyhteistyökumppaneista

Securitas on mukana yhdessä Securitas Technologyn kanssa tapahtuman pääyhteistyökumppanina. Securitas vastaa tapahtuman kokonaisturvallisuudesta. Tuotamme tapahtumaan mm. turvallisuuspäällikön, järjestyksenvalvonnan, liikenteenohjauksen, tapahtuma-avustajia ja turvallisuusteknologiaa kameravalvonnan sekä kävijälaskureiden muodossa.

Löydät meidät Katajanokan laiturin kupeesta omasta teltasta. Esittelemme tuotteita ja palvelujamme koko tapahtuman ajan. Olemme auki to - la klo 11-19 ja su klo 11-14. Meillä pääset harjoittelemaan alkusammutustaitoja ilmaiseksi palosimulaattorikuorma-autossamme Eteläsataman pysäköintialueella. Simulaattorissa ammattitaitoinen kouluttajamme esittelee sinulle käsisammuttimen ja sammutuspeiton käyttöä erilaisissa palotilanteissa. Pääset myös itse kokeilemaan sammutusta! Käytämme oikeaa tulta, joka tuotetaan ympäristöystävällisesti. Tervetuloa harjoittelemaan tärkeää kansalaistaitoa! TUTUSTU palosimulaattoriin katsomalla video

Meillä on myös hyviä tarjouksia esimerkiksi kotitalouksien turvallisuuteen, joten piipahda osastollamme tutustumassa!

Kuvamuisto tapahtumasta

Teltassamme pääset kuvauttamaan koko perheen, kaveriporukan tai itsesi meriaiheista taustaa vasten muistoksi tästä kansainvälisestä ilmaistapahtumasta. Tarjolla on kuvausrekvisiittaa, joten voit esittää kuvassa vaikka merirosvoa. Hauskan kuvan voit myös jakaa esimerkiksi somessa seuraajillesi!

Myös Nojamme (Nuorten oma järjestyksenvalvoja) Mikko kiertää aluella koko tapahtuman ajan. Mikko kertoo mielellään työstään kauppakeskuksen Nojana. Kysy rohkeasti! Voit myös lukea tämän kirjeen jutun Mikosta, jossa hän kertoo työstään kauppakeskus Triplassa Helsingissä.

Tervetuloa Tall Ships Races Helsinki 2024 -tapahtumaan. Tutustu tarkemmin ohjelmaan ja saavu koko perheen kanssa paikalle. Nähdään heinäkuussa!