SAKA turvaa ajoneuvoalueensa Securitaksen älyvalvonnalla

Thu, 26 Mar 2026 14:00:00 +0200
2. tason uutiset

Laaja varastoalue ja vilkas asiakasliikenne ovat SAKAlle kilpailuetu, mutta ne toivat mukanaan myös turvallisuushaasteita.

SAKA on Suomen suurin vaihtoautokauppa, joka ylläpitää yli 4000 auton valikoimaa ja palvelee 29 toimipisteessä Helsingistä Rovaniemelle saakka.

Haaste: Ulkovarastoalueen häiriöt ja kasvava omaisuusriskien määrä

SAKAn myymälöiden ulkoalueille pysäköidään sekä myynnissä olevia autoja että yksityisasiakkaiden ajoneuvoja. Avoin, helposti lähestyttävä alue on asiakaskokemuksen kannalta tärkeä, mutta se altisti myös vääränlaiselle huomiolle.

Myymälöiden aukioloaikojen ulkopuolella alueella liikkui luvattomia henkilöitä, joiden joukossa saattoi olla potentiaalisia ostajia – tai niitä, jotka tulivat paikalle varkausmielessä. Alueella oli esiintynyt renkaiden varastamista ja muita omaisuuteen kohdistuneita tekoja.

Vaikka SAKAn alueilla on kameravalvontaa, se ei yksin riittänyt ennaltaehkäisemään häiriökäyntejä.

Ratkaisu: Älykäs Axis-tutka ja puheohjaus valvomaan aluetta

Securitas toteutti SAKAlle ratkaisun, jossa alueelle asennettiin Axisin tutkajärjestelmä. Sen avulla koko varastointialue voidaan kattaa tarkasti ja ohjelmoida valvomaan esimerkiksi tiettyjä karttapohjaisia alueita.

Tutka reagoi ihmisen liikkeeseen ja aktivoi automaattisen puheohjauksen, joka kuuluttaa: ”Hei sinä. SAKA palvelee sinua arkipäivisin klo 10–18 ja lauantaisin klo 10–16. Tervetuloa asioimaan aukioloaikoina.”

Yksinkertainen, mutta erittäin tehokas huomautus pysäyttää luvattomat kulkijat jo ennen rikkomuksia ja tekee sen täysin automaattisesti.

Hyödyt: Häiriöt vähenivät ja henkilökunnan työrauha parani

Securitaksen ratkaisun käyttöönoton jälkeen SAKA on huomannut selkeän vaikutuksen varastotalueen turvallisuuteen.

Alueelle tulevat luvattomat kulkijat havaitsevat heti, että heidät huomataan, kun automaattinen kuulutus menee päälle.
Varkaudet ja häiriöt ovat loppuneet käytännössä kokonaan. Asiakkaat voivat liikennöidä alueella turvallisesti, ja SAKA voi keskittyä ydinliiketoimintaansa – autojen myyntiin – ilman turhia keskeytyksiä.